Alexander episcopus etc... dilectis filiis magistro et fratribus [ordinis Predicatorum] salutem etc... Provida et salubria vestri ordinis instituta [Fol. 15] ita favoris apostolici debent muniri presidio, ut nulli possint subesse calumpnie vel aliquod dispendium sustinere. Hinc est quod nos, devotionis vestre precibus inclinati, presentium vobis auctoritate concedimus ut pro eo quod episcopis dyocesanis vestris debitam ac devotam obedientiam et reverentiam impenditis, nullum circa instituta premissa et precipue super institutione ac destitutione priorum ejusdem ordinis prejudicium incurratis. Nulli ergo etc... concessionis etc... Datum Viterbii, VI idus julii. – anno quarto.